**OSNUTEK**

Na podlagi petega odstavka 17. člena Zakona o sistemu plač v javnem sektorju (Uradni list RS, št. [108/09](http://www.uradni-list.si/1/objava.jsp?sop=2009-01-4891) – uradno prečiščeno besedilo, [13/10](http://www.uradni-list.si/1/objava.jsp?sop=2010-01-0520), [59/10](http://www.uradni-list.si/1/objava.jsp?sop=2010-01-3273), [85/10](http://www.uradni-list.si/1/objava.jsp?sop=2010-01-4554), [107/10](http://www.uradni-list.si/1/objava.jsp?sop=2010-01-5583), [35/11](http://www.uradni-list.si/1/objava.jsp?sop=2011-01-1743) – ORZSPJS49a, [27/12](http://www.uradni-list.si/1/objava.jsp?sop=2012-01-1121) – odl. US, [40/12](http://www.uradni-list.si/1/objava.jsp?sop=2012-01-1700) – ZUJF, [46/13](http://www.uradni-list.si/1/objava.jsp?sop=2013-01-1753), [25/14](http://www.uradni-list.si/1/objava.jsp?sop=2014-01-0961) – ZFU, [50/14](http://www.uradni-list.si/1/objava.jsp?sop=2014-01-2074), [95/14](http://www.uradni-list.si/1/objava.jsp?sop=2014-01-3949) – ZUPPJS15, [82/15](http://www.uradni-list.si/1/objava.jsp?sop=2015-01-3254), [23/17](http://www.uradni-list.si/1/objava.jsp?sop=2017-01-1206) – ZDOdv, [67/17](http://www.uradni-list.si/1/objava.jsp?sop=2017-01-3165) in [84/18](http://www.uradni-list.si/1/objava.jsp?sop=2018-01-4122)) ministrica za izobraževanje, znanost in šport v soglasju z ministrom za finance izdaja

**P R A V I L N I K  
    o spremembah in dopolnitvah Pravilnika o napredovanju zaposlenih v javnih zavodih s področja raziskovalne in razvojne dejavnosti**

1. člen

V Pravilniku o napredovanju zaposlenih v javnih zavodih s področja raziskovalne in razvojne dejavnosti (Uradni list RS, št. 86/08, [109/08](http://www.uradni-list.si/1/objava.jsp?sop=2008-01-4700), [73/11](http://www.uradni-list.si/1/objava.jsp?sop=2011-01-3154) in 46/19: v nadaljnjem besedilu: pravilnik) se v 5. členu v prvem odstavku doda nov prvi stavek, ki se glasi:

»Postopek preverjanja izpolnjevanja pogojev se izvede vsako leto do 15. novembra za vse javne uslužbence.«.

Dosedanji prvi do četrti stavek prvega odstavka 5. člena postanejo novi drugi do peti stavek prvega odstavka 5. člena.

2. člen

V 8. členu se v tretjem odstavku besedilo »15 dni po roku iz drugega odstavka 4. člena tega pravilnika« nadomesti z besedilom »30. novembra«.

3. člen

V 9. členu se prvi odstavek spremeni tako, da se glasi:

»(1) Javni uslužbenec napreduje in pridobi pravico do plače na osnovi plačnega razreda, pridobljenega z napredovanjem, s 1. decembrom v letu, ko izpolni pogoje za napredovanje v višji plačni razred.«.

PREHODNA IN KONČNA DOLOČBA

4. člen

(1) Postopek preverjanja izpolnjevanja pogojev za napredovanje v letu 2021, ki je bil izveden na podlagi Pravilnika o napredovanju zaposlenih v javnih zavodih s področja raziskovalne in razvojne dejavnosti (Uradni list RS, št. 86/08, [109/08](http://www.uradni-list.si/1/objava.jsp?sop=2008-01-4700), [73/11](http://www.uradni-list.si/1/objava.jsp?sop=2011-01-3154) in 46/19), se za javne uslužbence, ki jim je napredovalno obdobje začelo teči v letu 2018 od vključno 2. aprila 2018 do vključno 1. decembra 2018, izvede ponovno ob upoštevanju dopolnjenega 5. člena in spremenjenih 8. in 9. člena pravilnika.

(2) Pri postopku preverjanja izpolnjevanja pogojev za napredovanje v letu 2021 za javne uslužbence iz prejšnjega odstavka se upoštevajo veljavne ocene delovne uspešnosti javnih uslužbencev za leto 2020.

5. člen

Ta pravilnik začne veljati naslednji dan po objavi v Uradnem listu Republike Slovenije.

Št. 0070-136/2021/..

Ljubljana, dne … 2021

EVA 2021-3330-0099

**Prof. dr. Simona Kustec**

ministrica

za izobraževanje, znanost in šport

**S O G L A Š A M !**

**Mag. Andrej Šircelj**

minister

za finance